George F. Kennan

George Frost Kennan (16. veebruar 1904 – 17. märts 2005) oli Ameerika Ühendriikide diplomaat ja politoloog. Ta on Trumani doktriini ja ohjeldamispoliitika üks autoreid. Tema sugulase George Kennani nime kannab samanimeline uurimisasutus. Ta alustas diplomaatilist teenistust 1925. aastal Genfis, siirdus sealt 1927 Hamburgi ja 1928 Tallinna. Loomulikult ei olnud tavaline kontoritöö Eesti pealinnas tema tõeline ülesanne. Tol ajal olid Ameerika Ühendriikide Tallinna, Riia ja Kaunase saatkonnad koolituspaigaks tulevastele Venemaa-spetsialistidele ning sama huvi oli ka Kennanil. 1929. aasta alguses viidi Kennan üle Riiga, mis oli edutamine. Oma Tallinna saabumist meenutas ta: "Esimene ametisse määramine, mis oli osa minu esialgsest Venemaa-koolitusest, oli asekonsuli amet Tallinnas. Tallinn oli siis, ja ma loodan, et on ka praegu, kaunis hansalinn – Saksa Lübecki põhjamaine jäljend –, mida ümbritses kohatu, kuid mitte ebameeldiv, samas aga puhtalt vene agul." 1946. aasta veebruaris saatis Kennan USA riigidepartemangule 5542-sõnalise ehk niinimetatud pika telegrammi. Hiljem avaldas ta sisuliselt sama teksti ajakirjas Foreign Affairs artiklina "The Sources of Soviet Conduct" varjunime X all. Artiklit tuntakse seetõttu ka X-artiklina. Selles väitis Kennan, et Nõukogude Liit otsib võimalusi oma mõjuvõimu laiendamiseks Lääne arvelt ning kutsus USAd Nõukogude Liidu suunal ellu viima "pikaajalist, kannatlikku, kuid kindlat ja valvsat ohjeldamispoliitikat". 1952. aastal nimetati Kennan Moskvasse suursaadikuks, kuid Venemaa kuulutas ta persona non grata'ks, kui Kennan oli võrrelnud elutingimusi Moskvas tingimustega Berliinis sel ajal, kui teda Teise maailmasõja alguses seal paar kuud kinni peeti. Ning Nõukogude võimud tõlgendasid seda omakorda Nõukogude riigi samastamisega Natsi-Saksamaaga. 1952 – valiti Ameerika Filosoofiaseltsi liikmeks 1957 – Pulitzeri preemia (Russia Leaves the War: Soviet-American Relations, 1917–1920) 1957 – National Book Award (Russia Leaves the War) 1962 – valiti Ameerika Kunstide ja Kirjanduse Akadeemia liikmeks 1968 – Pulitzeri preemia (Memoirs) 1968 – National Book Award (Memoirs: 1925–1950) 1996 – Maarjamaa Risti I klassi teenetemärk Kennan Institute for Advanced Russian Studies Mees, kes nägi külma sõda esimesest reast. Eesti Ekspress, 12. veebruar 2004 Eesti idüllis küpsesid USA tulevased Vene-eksperdid – U.S. Embassy, Estonia, Tallinn Kennan, George F., Memoirs: 1925–1950, Boston 1967, lk 159 Postimees: Suri külma sõja kuulsamaid diplomaate George F. Kennan George F. Kennani pikk telegramm, Diplomaatia, oktoober 2014 Pikk telegramm, inglise keeles Urmas Kiil, "Eelolev nädal möödanikus", Oma Saar, 14. veebruar 2009 The Sources of Soviet Conduct (avaldatud varjunime "X" all) juuli 1947 Containment 40 Years Later: Containment Then and Now kevad 1987 America and the Russian Future aprill 1951 [kordustrükk kevad 1990] Polycentrism and Western Policy jaanuar 1964 Japanese Security and American Policy oktoober 1964 The Russian Revolution – Fifty Years After: Its Nature and Consequences oktoober 1967 To Prevent a World Wasteland: A Proposal aprill 1970 Hazardous Courses in Southern Africa oktoober 1970 After the Cold War: American Foreign Policy in the 1970s oktoober 1972 Two Hundred Years of American Policy: The United States and the Soviet Union, 1917–1976 juuli 1976 Nuclear Weapons and the Atlantic Alliance kevad 1982 (koos McGeorge Bundy, Robert S. McNamara ja Gerard C. Smithiga) Arms Control: The President's Choice: Star Wars or Arms Control talv 1984/85 (koos McGeorge Bundy, Robert S. McNamara ja Gerard C. Smithiga) Morality and Foreign Policy talv 1985/86 Communism in Russian History talv 1990/91 On American Principles märts-aprill 1995 Diplomacy Without Diplomats? september-oktoober 1997